
Grozījumi Ministru kabineta 2019. gada 8. janvāra noteikumos Nr. 9 "Lauksaimniecības, zivsaimniecības un lauku attīstības garantiju programmas noteikumi"
	Nr.p.k.

	Galīgā redakcija

	1.0 Likumi.lv (27.06.2025.)

	Izsludināšana: 17.06.2026. 16:45

	1.
	Anotācija (ex-ante)
Pielikumi
	Iebildums (FM - 03.07.2026.)
Informējam, ka šī gada 26.martā no Ekonomikas ministrijas saņemta e-pasta vēstule ar priekšlikumu Attīstības finanšu institūcijas likuma grozījumiem birokrātijas mazināšanai. Savā atbildes vēstulē Nr. 2.1-22/17-3/1284 Finanšu ministrija informēja, ka tās ieskatā administratīvā sloga mazināšanai un saskaņošanas procesa optimizēšanai atbildīgajām nozaru ministrijām turpmāk, iesniedzot MK jaunu valsts atbalsta programmu noteikumu projektus vai grozījumus esošajās programmās ar ietekmi uz programmas rādītājiem, vienlaikus jāpievieno arī programmas rādītāju novērtējums kā anotācijas pielikums. Ņemot vērā noteikumu projekta 4.5. apakšpunktā paredzēto finansējuma pieaugumu par 3 milj. EUR,  lūdzam pievienot anotācijas pielikumu, kurā aktualizēti dati par esošo programmas īstenošanas gaitu, kā arī izvērtēta turpmāka programmas ietekme, riski un sagaidāmie zaudējumi, finansiālais rezultāts un programmas īstenošanas izmaksu noteikšanas principi, piemēram, atbilstība segtajam riskam, kredītriskam, izsniegšanas un ilgtermiņa darbības izdevumi, kā arī iekļauta informācija par zaudējumu segšanu, kas pārsniedz pirmo zaudējumu noteikto robežu, no piesaistītiem finanšu resursiem, kā arī informācija par maksas par Altum noslogoto kapitālu iecenošanu, maksas apmēru, kā arī pamatojumu par vadības izmaksas izmaiņām finanšu instrumentu griezumā, lai ievērotu Attīstības finanšu institūcijas likuma 12.panta trešajā un ceturtajā daļā noteikto.
Piedāvātā redakcija
-
	Ņemts vērā
-
	Anotācija (ex-ante)
Pielikumi

	2.
	Noteikumu konsolidētā versija
18.3. kredītiestāde restrukturizē finanšu pakalpojumu un piesaista šo noteikumu 16.1 punktā minēto garantiju. Garantiju var piešķirt, ja kopējā saskaņā ar šo noteikumu 16.1 punktu piešķirtā garantiju summa nepārsniedz 750 000 euro vienam atbalsta saņēmējam un tā saimnieciskās darbības finanšu rādītāji atbilst sabiedrības Altum iekšējiem noteikumiem un riska politikai.
	Iebildums (TM - 27.06.2026.)
Vēršam uzmanību, ka "sabiedrības Altum iekšējie noteikumi un riska politika" ir iekšēji normatīvie akti, kas saistoši tikai pašai iestādei (tās struktūrvienībai, darbiniekiem) vai amatpersonām, attiecībā uz kurām tie izdoti (sk. Valsts pārvaldes iekārtas likuma 72. panta ceturto daļu). Proti, šādi dokumenti nav saistoši privātpersonām un tās par saistošām nevar padarīt arī ar atsauci projektā un nepieciešamības gadījumā būtiskie nosacījumi jāatrunā projektā. Ievērojot minēto, lūdzam attiecīgi precizēt projektu, svītrojot atsauces uz iekšējiem tiesību aktiem.
Piedāvātā redakcija
-
	Ņemts vērā
-
	Noteikumu konsolidētā versija
18.3. kredītiestāde restrukturizē finanšu pakalpojumu un piesaista šo noteikumu 16.1 punktā minēto garantiju. Garantiju var piešķirt, ja kopējā saskaņā ar šo noteikumu 16.1 punktu piešķirtā garantiju summa nepārsniedz 750 000 euro vienam atbalsta saņēmējam.

	3.
	Anotācija (ex-ante)
1.2. Mērķis
	Priekšlikums (TM - 27.06.2026.)
Iesakām pārskatīt anotācijas 1.2. apakšsadaļā norādīto projekta mērķi un to precizēt. Vēršam uzmanību, ka mērķis jādefinē tādā formā, lai varētu novērtēt tā sasniegšanas progresu. Izvirzītais mērķis nedrīkst attaisnot jau iepriekš nolemtu rīcību, tam ir jābūt neitrālam un vērstam uz problēmu izraisošo cēloņu mazināšanu vai likvidēšanu, mērķis nevar būt tiesību akta izstrāde vai grozījumi tajā, tam jābūt vērstam uz pozitīvām izmaiņām, ko paredzēts panākt un jāatspoguļo, kādus konkrētus uzlabojumus vai ieguvumus projekts radīs.
Piedāvātā redakcija
-
	Ņemts vērā
Precizēta anotācija. Negatīvās sekas programmas darbības pārtraukšana. Pozitīvās sekas programmas darbības  nepārtrauktības nodrošināšana.
	Anotācija (ex-ante)
1.2. Mērķis

	4.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (TM - 27.06.2026.)
Lūdzam tiesību normu adresātam nodrošināt pilnīgus un izvērstus projektā paredzēto grozījumu skaidrojumus un pamatojumus. Piemēram, norādīts, ka projekts papildina Ministru kabineta 2019. gada 8. janvāra noteikumus Nr. 9 "Lauksaimniecības, zivsaimniecības un lauku attīstības garantiju programmas noteikumi" ar 16.1 punktu, bet nav skaidrots, kāpēc papildina ar jaunu normu.
Piedāvātā redakcija
-
	Ņemts vērā
Precizēta anotācija.
	Anotācija (ex-ante)
1.3. Pašreizējā situācija, problēmas un risinājumi

	5.
	Anotācija (ex-ante)
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
	Priekšlikums (TM - 27.06.2026.)
Norādām, ka saskaņā ar Komerclikuma 18. pantu termins „uzņēmums” apzīmē organizatoriski saimniecisku vienību un nevis komercdarbības vai saimnieciskās darbības subjektu. Ņemot vērā minēto, lūdzam izvērtēt un nepieciešamības gadījumā precizēt anotāciju, termina „uzņēmums” vietā izmantojot terminu „komersants” vai „saimnieciskās darbības veicējs”.
Piedāvātā redakcija
-
	Ņemts vērā
Izvērtēta iespēja TAP portālā labot vārdu uzņēmumi uz saimnieciskās darbības veicējs. TAP portāls neļauj šādas darbības veikt, jo tā ir izvēlnes iespēja, jo piedāvā  TAP portāls.
	Anotācija (ex-ante)
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu

	6.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Priekšlikums (FM - 03.07.2026.)
Lūdzam anotācijas 3.sadaļas punktā “Cita informācija” detalizētāk sniegt informāciju par  Latvijas Lauku attīstības programmas 2014.–2020. gadam īstenošanas pārejas perioda 2021. un 2022. gadā pasākuma "Lauksaimniecības, lauku un zivsaimniecības saimnieciskās darbības veicēju aizdevumu programma" atmaksāto finansējumu 3 000 000 euro apmērā, skaidrojot, kā tas ir izveidojies, saskaņā ar kādiem nosacījumiem tas pieejams atkārtotai izmantošanai, kā arī, vai norādītais apmērs nepārklājas ar finansējumu, kas apstiprināts ar Ministru kabineta 2019. gada 3. decembra noteikumiem Nr. 582 “Kārtība, kādā īsteno valsts un Eiropas Savienības atbalsta programmu par aizdevumu piešķiršanu apgrozāmo līdzekļu iegādei lauksaimniecības, mežsaimniecības, zvejniecības un akvakultūras nozarē”, vai finansējumu, kas tiek virzīts ar TA lietu Nr.26-TA-992 noteikumu projekts “Kārtība, kādā piešķir aizdevumu primārās lauksaimniecības produkcijas ražotājiem kredītsaistību refinansēšanai”.
Piedāvātā redakcija
-
	Ņemts vērā
-
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem

	7.
	Anotācija (ex-ante)
7. Tiesību akta projekta izpildes nodrošināšana un tās ietekme uz institūcijām
	Priekšlikums (VK - 03.07.2026.)
Lūdzam precizēt anotācijas 7. sadaļā sniegto informāciju par projekta izpildes nodrošināšanu un tā ietekmi uz institūcijām.

Vēršam uzmanību, ka no anotācijas 1.3. apakšpunktā sniegtās informācijas izriet, ka noteikumu projekts paredz papildu finansējuma piešķiršanu garantiju programmas īstenošanai, jauna garantiju instrumenta ieviešanu aizdevumu restrukturizācijai, kā arī nosaka akciju sabiedrībai "Attīstības finanšu institūcija Altum" pienākumu izstrādāt metodoloģiju saimnieciskās darbības finanšu rādītāju izvērtēšanai un nodrošināt tās publicēšanu.
Tāpat no anotācijas izriet, ka AS "Attīstības finanšu institūcija Altum" būs jānodrošina jaunā finansējuma administrēšana, garantiju piešķiršanas nosacījumu piemērošana un atbalsta saņēmēju atbilstības izvērtēšana. Minētie pienākumi liecina par ietekmi uz projekta izpildē iesaistītās institūcijas darbības procesiem.

Ņemot vērā minēto, nav skaidrs anotācijā norādītais secinājums, ka projekts neietekmē institūcijas funkcijas un uzdevumus, iekšējos procesus vai citus institucionālos aspektus.
Lūdzam izvērtēt un anotācijas 7.4. apakšpunktā atspoguļot, vai noteikumu projekts ietekmē AS "Attīstības finanšu institūcija Altum" funkciju un uzdevumu izpildi, iekšējo procesu organizāciju vai citus institucionālos procesus, kā arī attiecīgi precizēt anotācijas 7. sadaļā sniegto informāciju.
Piedāvātā redakcija
-
	Ņemts vērā
Ņemot vērā, ka finansējums tiek paredzēts jau esošas programmas darbības nepārtrauktības nodrošināšanai un neparedz jaunus garantiju veidus, bet precizē kritērijus jau esošas garantijas programmas piešķiršanas nosacījumus un garantija tiks piešķirta uz jau esošo nosacījumu principiem, finanšu institūcijai "Altum" papildus ietekme neveidosies.
	Anotācija (ex-ante)
7. Tiesību akta projekta izpildes nodrošināšana un tās ietekme uz institūcijām



